
Comisia pentru buget, finanţe şi bănci



Bucureşti,        02.09.2004

Nr. 22/446

Biroul Permanent

al

Camerei  Deputaţilor

Vă înaintăm, alăturat, raportul asupra proiectului Lege pentru ratificarea Memorandumului de Înţelegere între Comunitatea Europeană şi România privind participarea României la programul Comunităţii, Instrument Financiar pentru Mediu (LIFE), semnat la Bucureşti la 5 martie 2003 şi la Bruxelles la 18 martie 2003, cu care comisia noastră a fost sesizată în fond cu adresa Biroului Permanent nr.       P.L.X -466 din 30 august 2004.

PREŞEDINTE,

Ovidiu Muşetescu 

RAPORT 

asupra proiectului de Lege pentru ratificarea Memorandumului de Înţelegere între Comunitatea Europeană şi România privind participarea României la programul Comunităţii, Instrument Financiar pentru Mediu (LIFE), semnat la Bucureşti la 5 martie 2003 şi la Bruxelles la 18 martie 2003
Cu adresa nr. P.L.X -466 din  30 august 2004, Biroul Permanent, conform art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Memorandumului de Înţelegere între Comunitatea Europeană şi România privind participarea României la programul Comunităţii, Instrument Financiar pentru Mediu (LIFE), semnat la Bucureşti la 5 martie 2003 şi la Bruxelles la 18 martie 2003.

La întocmirea raportului s-a avut în vedere avizul Consiliului Legislativ.

Potrivit art. 75 din Constituţia României, republicată, şi art. 86 din  Regulamentul Camerei Deputaţilor, proiectul de Lege este de competenţa decizională a Senatului.

La lucrările comisiei au participat 26 deputaţi, din totalul de 26 membri ai comisiei.

Proiectul de Lege are ca obiect de reglementare ratificarea Memorandumului de Înţelegere între Comunitatea Europeană şi România privind participarea României la programul Comunităţii, Instrument Financiar pentru Mediu (LIFE), semnat la Bucureşti la 5 martie 2003 şi la Bruxelles la 18 martie 2003.

Programul LIFE al Comunităţii Europene reprezintă un instrument financiar pentru mediul înconjurător, creat în anul 1992 pentru Ţările Membre U.E. Obiectivul său este asigurarea contribuţiei la dezvoltarea şi punerea în practică a politicii şi legislaţiei comunitare care vizează protecţia mediului, conservarea capitalului natural şi dezvoltarea durabilă.

Participarea ţării noastre la implementarea instrumentului financiar LIFE se realizează în baza Memorandului nr. 5/3215.CV din 30 aprilie 1997 şi se realizează începând din anul 1998.

Programul LIFE oferă condiţii de participare persoanelor fizice, organizaţiilor şi instituţiilor din România, iar condiţiile de eligibilitate sunt aceleaşi cu cele solicitate pentru persoane fizice, organizaţiile şi instituţiile din Comunitatea Europeană.

In urma examinării proiectului de Lege pentru ratificarea Memorandumului de Înţelegere între Comunitatea Europeană şi România privind participarea României la programul Comunităţii, Instrument Financiar pentru Mediu (LIFE), semnat la Bucureşti la 5 martie 2003 şi la Bruxelles la 18 martie 2003, în şedinţa din 02.09.2004, comisia a hotărât, cu majoritate de voturi, supunerea spre dezbaterea şi aprobarea Plenului a proiectului de Lege în forma prezentată  de Guvern.

Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu
SECRETAR,

Dr. Daniel Ionescu

           Experţi parlamentari:

           Popescu Luminiţa           

           Onete Alexandru

3
2

